Pakistan all out for 174 runs in first innings in Leeds Test. पाकिस्‍तान पहली पारी में 174 रन पर ऑल आउट हुआ | sports - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
लीड्स टेस्ट : पाकिस्तान पहली पारी में 174 पर सिमटा, इंग्‍लैंड की अच्‍छी शुरुआत
Updated: June 2, 2018, 12:40 PM IST
पाकिस्‍तान टीम पहली पारी में 174 रन पर ढेर हो गई. जबकि इंग्‍लैंड का स्‍कोर 106/2 है.
Last Updated: June 2, 2018, 12:40 PM IST
अपने प्रमुख तेज गेंदबाज़ जेम्स एंडरसन, स्टुअर्ट ब्रॉड और क्रिस वोक्स के तीन-तीन विकेटों की बदौलत मेजबान इंग्लैंड ने दूसरे क्रिकेट टेस्ट मैच के पहले दिन शुक्रवार को टी तक पाकिस्तान को उसकी पहली पारी में 174 रन पर समेट दिया. इसके जवाब में इंग्लैंड ने पहले दिन का खेल समाप्त होने तक दो विकेट पर 106 रन बना लिए हैं और अभी पाकिस्तान के स्कोर से 68 रन पीछे हैं.
कप्तान जो रूट 50 गेंदों पर पांच चौकों के सहारे 29 रन और डोमिनीक बेस नौ गेंदों पर खाता खोले बिना क्रीज पर मौजूद हैं.
एलिस्‍टेयर कुक ने 106 गेंदों पर सात चौकों की मदद से 46 रन बनाए. उन्हें तेज गेंदबाज़ हसन अली ने विकेटकीपर सरफराज के हाथों कैच कराया. कीटन जेनिंग्स ने 57 गेंदों पर पांच चौकों के दम पर 29 रन बनाए. उन्हें फहीम अशरफ ने सरफराज के हाथों कैच कराया.
शादाब ने 52 गेंदों पर अपने अर्धशतकीय पारी में 10 चौके लगाए. उनका यह तीसरा अर्धशतक है. हसन ने 16 गेंदों पर पांच चौके जड़े.
इसके अलावा हैरिस सोहेल ने 57 गेंदों पर चार चौकों की मदद से 28 और अशद शफीक ने 48 गेंदों पर पांच चौकों की बदौलत रन का योगदान दिया. कप्तान सरफराज अहमद ने 14 रन बनाए.
First published: June 2, 2018, 12:32 PM IST